ፕሬዝዳንት ሣህለ ወርቅ የማሪዮት ኢንተርናሽናል ዋና ስራ አስፈጻሚ ጋር ተወያዩ
ማሪዮት ኢንተርናሽናል በኢትዮጵያ የቱሪዝም ኢንዱስትሪውን ለማስፋፋት በሚደረገው እንቅስቃሴ ውስጥ ተባብሮ መስራት እንደሚፈልግ ገለጸ፡፡የኩባንያው ዋና ስራ አስፈጻሚ አርን ሶርሰን ከፕሬዝዳንት ሣህለ ወርቅ ዘውዴ ጋር ተገናኝተው ኩባንያው በኢትዮጵያ አገልግሎቱን ለማስፋፋት በያዛቸው እቅዶች ላይ መክረዋል፡፡ዋና ስራ አስፈጻሚው እንዳሉት በኢትዮጵያ የቱሪዝም በተለይም ደግሞ የመስተንግዶው ዘርፍ በፍጥነት እያደገ ከመምጣጡ ጋር ተያይዞ ብዙ መሰራት ያለባቸው ጉዳዮች አሉ፡፡በዚህ ሂደት ደግሞ ማሪዮት ከሚመለከታቸው የመንግስት አካላት ጋር ተባብሮ ለመስራት ዝግጁ ነው ብለዋል፡፡ፕሬዝዳንት ሣህለ ወርቅ ዘውዴ በበኩላቸው የኩባንያውን ተነሳሽነት በማድነቅ የፕሮጀክት ሃሳቦቹ እንዲሳኩ መንግስት አስፈላጊውን ድጋፍ እንደሚያደርግ ተናግረዋል፡፡ምንጭ፡- የፕሬዝዳንት ፅ/ቤት